Burjassot guarda un minut de silenci pels últims casos de violència masclista
2025-07-24

L’Ajuntament de Burjassot ha guardat, hui dilluns a les 12 hores, un minut de silenci en senyal de duel i repulsa per l’assassinat de tres dones, víctimes de la violència masclista, aquest cap de setmana a Llíria i a Baena (Còrdova).

La façana del Consistori burjassoter llueix, des fa dies, una pancarta violeta amb el lema Contra les Violències Masclistes; pancarta que es mantindrà fins al 25 de novembre, Dia internacional contra la violència cap a les dones.